Document ID: 32007D0732

PADOMES VIENOTĀ RĪCĪBA 2007/732/KĀDP
(2007. gada 13. novembris),
ar kuru groza Vienoto rīcību 2007/106/KĀDP, ar ko pagarina pilnvaru termiņu Eiropas Savienības Īpašajam pārstāvim Afganistānā
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 14. pantu, 18. panta 5. punktu un 23. panta 2. punktu,
tā kā:
(1)
Padome 2007. gada 15. februārī pieņēma Vienoto rīcību 2007/106/KĀDP, ar ko pagarina pilnvaru termiņu Eiropas Savienības Īpašajam pārstāvim Afganistānā (1).
(2)
Padome 2007. gada 30. maijā pieņēma Vienoto rīcību 2007/369/KĀDP, ar ko izveido Eiropas Savienības policijas misiju Afganistānā (EUPOL AFGHANISTAN) (2), kura izveidota uz trīs gadiem.
(3)
Padome 2007. gada 13. novembrī pieņēma Vienoto rīcību 2007/733/KĀDP (3), ar ko Vienoto rīcību 2007/369/KĀDP groza, lai ņemtu vērā jauno vadības un kontroles struktūru ES civilajās krīzes pārvarēšanas operācijās, kā Padome apstiprinājusi 2007. gada 18. jūnijā.
(4)
Eiropas Savienības Īpašā pārstāvja Afganistānā pilnvaras būtu jāgroza, lai viņa lomu attiecībā uz EUPOL AFGHANISTAN saskaņotu ar jauno vadības un kontroles struktūru ES civilajās krīzes pārvarēšanas operācijās,
IR PIEŅĒMUSI ŠO VIENOTO RĪCĪBU.
1. pants
Ar šo Vienoto rīcību 2007/106/KĀDP groza šādi:
1)
vienotās rīcības 3. pantam pievieno šādu punktu:
“i)
sniegt norādes Eiropas Savienības Policijas misijas Afganistānā (EUPOL AFGHANISTAN) vadītājam par vietējo politisko kontekstu. ESĪP un civilās operācijas komandieris vajadzības gadījumā savā starpā apspriežas.”
2)
svītro 7. panta 2. punkta e) apakšpunktu.
2. pants
Šī vienotā rīcība stājas spēkā tās pieņemšanas dienā.
3. pants
Šo vienoto rīcību publicē Eiropas Savienības Oficiālajā Vēstnesī.
Briselē, 2007. gada 13. novembrī

Labels: 18
15
5